
– KRLE 10. trinn
Læreplanen i KRLE

Fagets relevans og sentrale verdier
 Underveisvurdering
Underveisvurderingen skal bidra til å fremme læring og til å utvikle kompetanse i faget. Elevene viser og utvikler kompetanse i KRLE på 8., 9. og 10. trinn når de undersøker og forstår religioner og livssyn og reflekterer over eksistensielle og etiske spørsmål. Elevene viser og utvikler også kompetanse når de anvender kunnskaper om religioner, livssyn og etikk i kjente og ukjente sammenhenger. Videre viser og utvikler de kompetanse når de bruker kilder på en kritisk måte, gjør rede for ulike standpunkter og reflekterer over spørsmål som det er stor uenighet om. Til sist viser og utvikler de kompetanse når de bruker og drøfter faglige begreper.
Læreren skal legge til rette for elevmedvirkning og stimulere til lærelyst gjennom muntlige, skriftlige, praktiske og digitale måter å arbeide med KRLE på. Læreren og elevene skal være i dialog om elevenes utvikling i KRLE. Elevene skal få mulighet til å prøve seg fram. Med utgangspunkt i kompetansen elevene viser, skal de få mulighet til å sette ord på hva de opplever at de får til, og reflektere over egen faglig utvikling. Læreren skal gi veiledning om videre læring og tilpasse opplæringen slik at elevene kan bruke veiledningen for å utvikle kunnskap om og forståelse for kristendom, andre religioner, livssyn, etikk og filosofi.
Standpunktvurdering
Standpunktkarakteren skal være uttrykk for den samlede kompetansen eleven har i KRLE ved avslutningen av opplæringen etter 10. trinn. Læreren skal planlegge og legge til rette for at elevene får vist kompetansen sin på varierte måter som inkluderer refleksjon og kritisk tenkning, i ulike sammenhenger. Læreren skal sette karakter i KRLE basert på kompetansen eleven har vist når eleven har brukt kunnskaper og ferdigheter i kombinasjon.
Føringer for fastsetting av standpunktkarakterer (forskrift §§ 3-3, 3-15)
· Faglærer har ansvar for å sette standpunktkarakter.
· Grunnlaget for vurdering i fag er kompetansemålene i læreplanen i fag. Kompetansen skal forstås i lys av teksten Om faget i læreplanen.
· Standpunktkarakteren skal være uttrykk for den samla kompetansen eleven har ved avslutning av opplæringen.
· Eleven skal være kjent med hva det blir lagt vekt på i fastsetting av standpunktkarakter.
· Eleven skal ha fått mulighet til å vise kompetansen sin på flere og varierte måter.
· Kompetanse som eleven har vist i løpet av opplæringen, er en del av vurderingen når standpunktkarakteren skal fastsettes.
· Forutsetninger, fravær, orden og oppførsel skal ikke inngå i vurderingen. Innsats skal bare være en del av vurderingen i fag hvor det står spesifikt i læreplanen.



Kjerneelementer og kompetansemål for muntlig eksamen: 
	[bookmark: _Hlk161302201]Kjennskap til religioner og livssyn
	Utforsking av religioner og livssyn med ulike metoder
	Kunne ta andres perspektiv
	Etisk refleksjon
	Utforsking av eksistensielle spørsmål og svar

	· utforske og presentere sentrale trekk ved kristendom og andre religions- og livssynstradisjoner og deres utbredelse i dag[image: ][image: ][image: ]
· utforske og drøfte hvordan kristendom og andre religioner inngår i historiske endringsprosesser globalt og nasjonalt[image: ][image: ]
· undersøke og presentere sentrale ideer fra livssynshumanisme og andre ikke-religiøse livssyn[image: ][image: ]
· utforske og presentere religiøst mangfold og religiøse praksiser utenfor etablerte religionssamfunn[image: ][image: ][image: ]
· gjøre rede for og reflektere over samenes og andre urfolks religions- og livssynstradisjoner[image: ][image: ][image: ]
· bruke og drøfte fagbegreper om religioner og livssyn[image: ][image: ][image: ]
· sammenligne og vurdere kritisk ulike kilder til kunnskap om religioner og livssyn[image: ]
· gjøre rede for og reflektere over ulike syn på kjønn og seksualitet i kristendom og andre religioner og livssyn[image: ][image: ][image: ][image: ]
· utforske og presentere hvordan elementer fra kristendom og andre religioner og livssyn kommer til uttrykk i medier og populærkultur[image: ]
· utforske og sammenligne etiske ideer fra sentrale skikkelser i religiøse og livssynsbaserte tradisjoner[image: ][image: ][image: ]
· utforske etiske ideer fra sentrale skikkelser i filosofihistorien og anvende ideene til å drøfte aktuelle etiske spørsmål[image: ][image: ]
· utforske andres perspektiv og håndtere uenighet og meningsbrytning[image: ][image: ]
· reflektere over eksistensielle spørsmål knyttet til det å vokse opp og leve i et mangfoldig og globalt samfunn[image: ][image: ][image: ]
· identifisere og drøfte etiske problemstillinger knyttet til ulike former for kommunikasjon[image: ][image: ]
· identifisere og drøfte aktuelle etiske problemstillinger knyttet til menneskerettigheter, bærekraft og fattigdom[image: ][image: ][image: ]












Kjennetegn på måloppnåelse i KRLE:

	Lav kompetanse i faget, 
karakter 2
	God kompetanse i faget, 
karakter 4
	Framifrå kompetanse i faget, karakter 6

	Eleven anvender deler av faglig innhold og beskriver noen faglige fenomener fra kristendom, andre religioner, livssyn og etikk ved bruk av enkelte fagbegreper.
	Eleven anvender sentralt faglig innhold fra kristendom, andre religioner, livssyn og etikk og bruker fagbegreper i faglige framstillinger.
	Eleven anvender et bredt utvalg av sentralt faglig innhold fra kristendom, andre religioner, livssyn og etikk og bruker fagbegreper presist i faglige framstillinger.

	Eleven velger, bruker og gjengir informasjon fra kilder, og bruker enkelte metoder i faget.
	Eleven velger, bruker og gjengir selvstendig informasjon fra ulike kilder og vurderer og bruker varierte metoder i faget.
	Eleven velger, bruker, gjengir og sammenstiller informasjon fra ulike kilder selvstendig og vurderer, bruker og reflekterer over varierte og komplekse metoder i faget.

	Eleven beskriver og sammenligner noen ulike måter å nærme seg eksistensielle spørsmål og svar.
	Eleven beskriver likheter og forskjeller mellom ulike måter å nærme seg eksistensielle spørsmål og svar.
	Eleven beskriver forskjellige måter å nærme seg og forstå eksistensielle spørsmål og svar og reflekterer over fordeler og ulemper ved de ulike tilnærmingsmåtene.

	Eleven gjengir og viser forståelse av andres ståsteder og perspektiver.
	Eleven gjengir og forklarer andres ståsteder og perspektiver.
	Eleven gjengir og reflekterer kritisk og selvstendig over andres ståsteder og perspektiver.

	Eleven identifiserer etiske dilemmaer og viser kjennskap til etiske modeller og filosofiske tenkemåter.
	Eleven identifiserer etiske dilemmaer og bruker etiske modeller og filosofiske tenkemåter som redskaper i faget.
	Elevene identifiserer et mangfold av etiske dilemmaer og bruker ulike etiske modeller og filosofiske tenkemåter som redskaper i faget.

